Rikunarita-ORG/Wikinium huggingface dataset:
# ავსტრალაზია

ავსტრალაზია
**ავსტრალაზია** (ინგლ. Australasia) — მსოფლიოს რეგიონი, რომელიც მოიცავს აღმოსავლეთ აზიის ნაწილს, ავსტრალიას, ახალ ზელანდიას და ოკეანეთის კუნძულებს.

რეგიონის შემადგენლობაში შედის ინდონეზიის, ახალი ზელანდიის და ახალი გვინეის კუნძულები. ხშირ შემთხვევაში ავსტრალაზიაში განიხილავენ მხოლოდ ავსტრალიას და ახალ ზელანდიას. ეს ტერიმინის დამკვიდრებულია 1756 წლიდან.

## რესურსები ინტერნეტში

* შეგიძლიათ იხილოთ მედიაფაილები თემაზე **„ავსტრალაზია“** ვიკისაწყობში.
* ავსტრალაზია — New World Encyclopedia
# ვიდეო თამაშების ჟანრი

**ვიდეო თამაშების ჟანრი** — ვიდეო თამაშების არაფორმალური კლასიფიკაცია, რომელიც ეყრდნობა თამაშის სტილს და არა მის ვიზუალურ ან ნარატიულ ელემენტებს. ვიდეო თამაშებისს ჟანრი არ არის დამოკიდებული გარემოზე/მოქმედების ადგილზე, განსხვავებით მხატვრული ნაწარმოებებისგან, რომლებიც სხვა სახის ნაწარმოებებში გვხვდება, მაგალითად ფილმებსა და წიგნებში. მაგალითად, შუტერი თამაში მაინც შუტერი თამაშია, მიუხედავად იმისა, სად ან როდის ვითარდება მისი მოქმედება. რომელიმე კონკრეტული თამაშის ჟანრი სუბიექტურად შეიძლება იქნეს შეფასებული. ერთი თამაში შესაძლოა ერთდროულად რამდენიმე ჟანრს მიეკუთვნებოდეს.

პოპულარული ვიდეო თამაშების ჟანრებია: ექშენი, შუტერი, როლური, საშინელებათა, საბრძოლო, თავსატეხი, სიმულატორი, სპორტული, სტრატეგიული და ა.შ

## რესურსები ინტერნეტში

* **ვიკისაწყობში** არის გვერდი თემაზე: ვიდეო თამაშები ჟანრების მიხედვით

## სქოლიო
# ტაქტიკური შუტერი

**ტაქტიკური შუტერი** (ინგლ. Tactical shooter) — ვიდეო თამაშების ჟანრი, შუტერის ქვეჟანრი, რომელიც მოიცავს როგორც პირველი პირის, ასევე მესამე პირის შუტერს. ზოგიერთი შუტერი ერთდროულად თავისთავში აერთიანებს პირველ და მესამე პირის ხედვას, რაც საშუალებას აძლევს მოთამაშეს თამაშის პროცესში გადაერთოს ერთიდან მეორეზე. ტაქტიკური შუტერის სხვა ჟანრებისგან განმასხვავებელი ძირითადი ნიშანია — საბრძოლო პირობების უფრო რეალისტური სიმულაცია, ამგვარი შუტერის თამაშის პროცესის მთავარ ასპექტს წარმოადგენს ჯგუფური მუშაობა, რომელიც შეიძლება შედგებოდეს, როგორც მოთამაშე პერსონაჟებისგან, ასევე ბოტებისგან.

ტაქტიკური შუტერის ტიპური სიუჟეტია — პოლიციის ბრძოლა ორგანიზაბულ დანაშაულთან, სპეცნაზის ბრძოლა ტერორისტებთან. მოქმედება შეიძლება ვითარდებოდეს როგორც რეალურ დროში, ასევე უახლოეს წარსულში ან მომავალში.

ძირითაი აქცენტი ამ ჟანრში კეთდება პერსონაჟის უნარჩვევებზე, იარაღისა და კონკრეტული რაიონის ტაქიტკური კუთხით გამოყენებაზე. ამის წყალობით, ჩვეულებრივი შუტერებისგან განსხვავებით, ამგვარი თამაში აიძულებს მოთამაშეს გამოიყენოს ტაქტიკური სვლები მიზნის მისაღწევად (მაგალითად, მატოხელა რეჟიმში ჩვეულებრივი პირდაპირი იერიშის მიტანის ნაცვლად, ჯგუფს ხელსაყრელი პოზიციების დაკავებით შეუძლია შეუმჩნევლად ალყაში მოაქციოს მტერი).

ამ ჟანრის მაგალითებია ვიდეო თამაშები: „*Rainbow Six*“-ის სერია, „*Ghost Recon*“-ის სერია, „*Delta Force*“-ის სერია, „*ArmA 2*“, „*ArmA 3*“ და სხვები.

ისეთ ტაქტიკურ შუტერებს, სადაც მიმდინარეობს სამხედრო შენაერთების ფართომასშტაბიანი საბროლო მოქმედებები, ხშირად უწოდებენ „ჯარისკაცის სიმულატორს (ინგლ. soldier sim).

## რესურსები ინტერნეტში

* Specforce
* Dslyecxi: Best of tactical დაარქივებული 2013-01-21 საიტზე Wayback Machine.

## სქოლიო
# მრავალმოთამაშიანი ვიდეო თამაში

**მრავალმოთმაშიანი ვიდეო თამაში** (ინგლ. multiplayer video game) — ვიდეო თამაში, სადაც ერთი და იმავე დროს, ერთი და იმავე თამაშის გარემოში ერთზე მეტ მოთამაშეს შეუძლია თამაში. დღესდღეობით, უფრო ხშირად იქმნება ერთმოთამაშიანი ვიდეო თამაშები ვიდრე მრავალმოთმაშიანი, სადაც მოთამაშეს უწევს დაპროგრამებულ გამოწვევებთან ან არა-მოთამაშე პერსონაჟებთან გამკვლავება, მაშინ როდესაც მრავალმოთამაშიანი თამაშები საშუალებას იძლევა ურთიერთობის დამყარებას სხვა ინდივიდებთან - ეს შეიძლება მოხდეს მათთან პარტნიორობით ან სულაც მათთან მეტოქეობით.

დღესდღეობით ყველაზე დიდი მასიური მრავალმოთამაშიანი ონლაინ როლური თამაში არის სამხრეთ კორეული თამაში „Lineage“, 19 მილიონი რეგისტრირებული მოთამაშით (ძირითადად აზიაში).

მრავალმოთამაშიან თამაშებში მოთამაშეს შეუძლია კონკურენცია გაუწიოს ორ ან მეტ მოთამაშეს, ითამაშოს კოოპერატივში, რათა მიაღწიოს საერთო მიზანს, ზედამხედველობა გაუწიოს სხვა მოთამაშის ქმედებებს და ა.შ. მრავალმოთამაშიანი თამაშები, როგორც წესი მოითხოვენ მოთმაშეებისაგან თამაშის ერთიანი სისტემის რესურსებისა და კომპიუტერული ქსელის გამოეყენებას, რათა ითამაშონ თამაშები ერთმანეთისგან დიდი მანძილის დაშორებით.

## იხილეთ აგრეთვე

* ერთმოთამაშიანი ვიდეო თამაში

## სქოლიო
# Steam (პროგრამა)

| Steam |
| --- |
|  |
| ავტორი | Valve Corporation |
| გამოვიდა | 12 სექტემბერი, 2003 |
| ბოლო გამოშვება | 1465948400, Steam API: v017 / 28 მარტი, 2016 |
| საცდელი გამოშვება | 1467242272, Steam API: v017 / 29 ივნისი, 2016 |
| პროგრამირების ენა | C++, Objective-C (OS X) Java (Android) |
| პლატფორმა | PC, PlayStation 3, Mac OS X, Android, iOS, Linux, SteamOS, Windows Phone |
| ენა | 23 ენაზე |
| სტატუსი | აქტიური |
| ჟანრი | ციფრული დისტრიბუცია საავტორო უფლებების დაცვის ტექნიკური საშუალება სოციალური ქსელი |
| ლიცენზია | პროპრიატული |
| საიტი | ოფიციალური საიტი |
| Alexa |  194 (მარტი, 2016) (მაღაზია)  199 (მარტი, 2016) (საზოგადოება) |

**Steam** — ციფრული დისტრიბუციის პლატფორმა, რომელიც მომხმარებლებს სთავაზობს საავტორო უფლებების დაცვის ტექნიკური საშუალების, ქსელური თამაშებისა და სოციალური ქსელების სერვისებს. იგი შექმნილი არის ცნობილ ვიდეო თამაშების დეველოპერის Valve Corporation-ის მიერ. Steam ასრულებს აქტივაციის მოსამსახურეობის, ინტერნეტიდან გადმოწერის, ავტომატურ განახლებების და სიახლეების, როგორც თვითონ Valve-სი ასევე სხვა დეველოპერების (Valve-ს ნებართვით) ფუნქციას. იგი ხელმისაწვდომი არის 23 ენაზე.

თავდაპირველად პროგრამა ხელმისწვდომი იყო მხოლოდ Microsoft Windows-ზე, ხოლო მოგვიანებით შეიმუშავეს სხვა ოპერაციული სისტემებისთვის, მათ შორის OS X-ისა და Linux-ისთვის და ასევე მობილური ოპერაციული სისტემებისთვის: iOS, Android, Windows Phone და SteamOS.

2015 წლის მონაცემით სტიმზე განთავსებული არის 6.464 Windows-ის თამაში, 2,323 OS X-ის თამაში და 1,500 Linux-ის თამაში. სერვის ჰყავს 125 მილიონი დარეგისტრირებული მომხმარებელი. სტიმი ითვლება ყველაზე მსხვილ ციფრული დისტრიბუციის პლატფორმად პერსონალურ კომპიუტერზე; 2013 წლის Screen Digest-ის შეფასებით, ინტერნეტის საშუალებით გაყიდული თამაშების 75 პროცენტი შესყიდული იქნა სტიმის მეშვეობით. სერვისის წარმატებამ განაპირობა ვიდეო თამაშების კონსოლის Steam Machine-ისა და ლინუქსზე დაფუძნებული ოპერაციული სისტემის SteamOS-ის შემუშავება.

თავდაპირველად, სერვისის მეშვეობით ვრცელდებოდა მხოლოდ ვიდეო თამაშები, ტრეილერები და მოდიფიკაციები, თუმცა Valve-მა განაცხადა, რომ მომავლისთვის იგი გეგმავს გააფართოვოს სერვისის სპეციალიზაცია და მისი მეშვეობით გაავრცელოს მუსიკა და სრულმეტრაჟიანი ფილმები.

## იხილეთ აგრეთვე

* ციფრული დისტრიბუცია
* World Opponent Network

## რესურსები ინტერნეტში

ვიკისაწყობში არის გვერდი თემაზე:
Steam ოფიციალური Steam საიტი
* Steamworks-ის გვერდი
* ხშირად დასმული შეკითხვები Steam-ზე დაარქივებული 2014-07-01 საიტზე Wayback Machine.

## სქოლიო